Integralno kolo
Integralno kolo (engleski: integrated circuit – IC) jest mikronski uređaj koji se sastoji iz više spojenih tranzistora. Integralno kolo sastoji se od: kućišta, koje je od plastike ili keramike; izvoda pomoću kojih se montira na štampanu ploču čipa u središtu integralnog kola, koji je s izvodima povezan najčešće veoma tankim zlatnim žicama. Broj izvoda zavisi od tipa integralnog kola tj. od njegove funkcije i može se reći da je taj broj standardiziran za različite funkcije. Za razliku od tranzistora, integralno kolo u sebi sadrži elektroničke sklopove sa različitim komponentama kao što su tranzistori, otpornici, kondenzatori i slično. Postoji čitav spektar različitih integralnih kola koja obavljaju razne funkcije, neke od njih su: mikroprocesor memorija ROM pojačavač pulsni kodni modulator, koder/dekoder modem i slično. Zbog velike integracije komponenti na malom prostoru često imaju problema s odavanjem toplote, pa ih je potrebno dodatno hladiti ventilatorima. To je danas redovan slučaj kod mikroprocesora. Integralna kola predviđena za standardnu upotrebu imaju temperaturni obim rada od 0 do 55 stepeni Celzijevih, dok je za vojne potrebe taj opseg širi -15 do +70 stepeni Celzijevih.